b'\n_START_ARTICLE_\nBor (drevo)\n_START_SECTION_\nRaz\xc5\xa1irjenost\n_START_PARAGRAPH_\nBori so domorodni na ve\xc4\x8djem delu severne poloble. V Evraziji jih najdemo od Kanarskih otokov in \xc5\xa0kotske proti vzhodu do ruskega daljnega vzhoda, in od Filipinov proti severu do nekaj nad 70\xc2\xb0 severno na Norve\xc5\xa1kem (rde\xc4\x8di bor) in vzhodni Sibiriji (sibirski pritlikavi bor), ter proti jugu do severne Afrike. Najdemo jih v Himalaji in v jugovzhodni Aziji, z eno vrsto (sumatranski bor) na Sumatri. V Severni Ameriki so v razponu od 66\xc2\xb0 severno v Kanadi (Pinus banksiana)  do 12\xc2\xb0 severno v Nikaragvi (Pinus caribaea). Najve\xc4\x8djo raznolikost v rodu se pojavlja v Mehiki in Kaliforniji.'